Diari Oficial de la Generalitat Valenciana


Sumari del DOGV 9512, del 16-01-2023 (2022/13151)

DECRET 238/2022, de 30 de desembre, del Consell, pel qual es modifica el Decret 97/1996, de 21 de maig, pel qual es van adoptar mesures excepcionals per a eliminar les llistes d'espera quirúrgiques en el sistema sanitari de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2022/12/30/238/dof/vci/html**

### Dades del document

Número de DOGV
:   9512

Data del DOGV
:   16-01-2023

Secció del DOGV
:   I. DISPOSICIONS GENERALS

Número del document
:   2022/13057


Data del document
:   30-12-2022

Organisme emissor
:   Conselleria de Sanitat Universal i Salut Pública

Tipus de document
:   Decret

Anàlisi jurídica

 Descriptors 

:   * Conselleria de Sanitat Universal i Salut Pública
    * establiment hospitalari
    * drets del malalt
    * legislació
    * control sanitari
    * organització sanitària
    * salut pública

DECRET 238/2022, de 30 de desembre, del Consell, pel qual es modifica el Decret 97/1996, de 21 de maig, pel qual es van adoptar mesures excepcionals per a eliminar les llistes d'espera quirúrgiques en el sistema sanitari de la Comunitat Valenciana. [2022/13604]  
PREÀMBUL  
  
El Pla Òptima 2020-2023 (Pla per a l'optimització de temps i millora de l'Atenció), va ser presentat al febrer de 2020 per la Conselleria de Sanitat Universal i de Salut Pública com una estratègia integral per a la reducció de les llistes d'espera quirúrgica, de consultes externes i tècniques diagnòstiques/terapèutiques, la seua difusió va ser coincident amb la declaració de la Pandèmia per COVID-19, al març de 2020.  
La declaració de l'Organització Mundial de la Salut, el dia 11 de març de 2020, de la pandèmia internacional, situació d'emergència sanitària ocasionada pel brot epidèmic de COVID-19, i posteriorment les publicacions dels Reials decrets 463/2020 de 14 de març, 926/2020 de 25 d'octubre, i 956/2020 de 3 de novembre, pels quals es van declarar l'estat d'alarma per a contindre la propagació d'infeccions causades pel COVID-19, circumstàncies singulars que van finalitzar el 9 de maig de 2021.  
Per tot l'anterior, condicionada per la situació en aquests períodes la Conselleria de Sanitat Universal i Salut Pública, en virtut de les seues competències organitzatives, va ordenar la suspensió de l'activitat quirúrgica programada en els períodes del 14 de març al 21 de juny de 2020, i del 7 de gener al 17 de març de 2021. Activitat quirúrgica també restringida durant els mesos de gener i febrer de 2022, en suspendre's les intervencions programades no prioritàries que requerien llits hospitalaris, pel desenvolupament de la pandèmia.  
La restricció dels recursos assistencials quirúrgics per a fer front a la pandèmia va comportar en aqueixes dates la priorització de les cirurgies de caràcter urgent, les tipificades com a preferents no demorables i les oncològiques, restricció de recursos en aquests períodes que a més de les limitacions pròpies de la programació quirúrgica, va motivar no desenvolupar els plans operatius continguts en el Pla Òptima, l'autoconcert i Pla de Xoc.  
El sistema sanitari valencià, s'ha vist sotmés durant aquest període a una sobre pressió assistencial i la normalitat no s'ha pogut recuperar plenament al llarg del present any, persistint fins fa ben poc, factors limitants estructurals com són l'ocupació de llits per pacients COVID-19, circumstància que ha incidit directament en la programació quirúrgica.  
El compliment de les garanties dels temps d'atenció en el sistema sanitari públic valencià és un dels reptes essencials del Pla Òptima. Per a assegurar aquest dret, als 60 dies de la seua inclusió en llista d'espera, s'ha mantingut a la disposició de les persones la possibilitat d'elecció d'un centre sanitari privat inclòs en el pla de xoc, en compliment del que es preveu en el Decret 97/1996, de 21 de maig, del Govern Valencià i modificat pel Decret 191/2005, de 16 de desembre.  
  
No obstant això, a fi de recuperar de forma més ràpida el nivell d'activitat assistencial previ a la pandèmia i fer prevaldre el dret d'elecció per part del pacient en temps adequats, és necessari adoptar una sèrie de mesures excepcionals de manera provisional amb l'objectiu de reduir les llistes d'espera en l'assistència sanitària, fins a aconseguir els objectius plantejats en el Pla Òptima.  
El present decret ha seguit els principis recollits en l'article 129 de la Llei 39/2015, d'1 d'octubre, del procediment administratiu comú de les administracions públiques. Quant a la necessitat i eficàcia, respon a la conveniència d'optimitzar mesures tendents a la reducció de les llistes d'espera. Quant a la proporcionalitat i a la seguretat jurídica, es veuen reflectides en les normes citades. I finalment, quant a la transparència i eficiència, aquesta disposició ha seguit la normativa continguda en la pròpia Llei 39/2015, d'1 d'octubre, sent objecte de publicació amb el propòsit de donar audiència a les persones interessades i col·lectius, en el tràmit d'audiència pública.  
En el procés d'elaboració d'aquest Decret s'han emés els preceptius informes i s'han realitzat els tràmits d'audiència pertinents donant compliment a l'article 43 de la Llei 5/1983, de 30 de desembre, del Consell.  
  
Per tot això, de conformitat amb el que es disposa en els articles 18.f i 43 de la Llei 5/1983, a proposta de la persona titular de la Conselleria de Sanitat Universal i Salut Pública, conforme amb el Consell Jurídic Consultiu de la Comunitat Valenciana, i prèvia deliberació del Consell de la Generalitat, en la reunió del dia 30 de desembre de 2022,  
  
  
DECRET  
  
Article únic  
Es modifica el Decret 97/1996, de 21 de maig, del Consell de la Generalitat, pel qual es van adoptar mesures excepcionals per a eliminar les llistes d'espera quirúrgiques en el sistema sanitari de la Comunitat Valenciana, addicionant un nou apartat 2 a l'article 1 del referit decret, amb la següent redacció:  
  
«Article 1.  
-  
2. El/la facultatiu/a especialista en l'àrea de consultes externes per a les patologies més prevalents en la llista d'espera quirúrgica, informarà a els/les pacients i podrà oferir la seua derivació quan hi ha una indicació quirúrgica, als centres privats per a la seua resolució, sense haver de transcórrer un termini de 60 dies des d'aquesta».  
  
  
DISPOSICIÓ ADDICIONAL  
  
Única. No incremente de la despesa  
L'aplicació i desenvolupament d'aquest decret no podrà tindre cap incidència en la dotació de tots i cadascun dels capítols de despesa assignats a la Conselleria competent en matèria de sanitat.  
  
  
DISPOSICIÓ TRANSITÒRIA  
  
Única. Aplicació normativa  
La modificació proposada en el present decret és aplicable a totes les persones que es troben en llista d'espera de les patologies més prevalents.  
  
  
DISPOSICIÓ DEROGATÒRIA  
  
Única. Derogació normativa  
Queden derogades les disposicions d'igual o inferior rang que s'oposen al que es disposa en el present decret.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
  
València, 30 de desembre de 2022  
  
El president de la Generalitat,  
XIMO PUIG I FERRER  
  
El conseller de Sanitat Universal i Salut Pública,  
MIGUEL MÍNGUEZ PÉREZ


Còpia Permalink ELI